程学士山房宴集
何大虚 (Yuan)
芳郊暖微煦，众岫分馀烟。迤逦望远壑，趣归心转延。洞门石扉仄，涧阨众流喧。居人隐古俗，香气通幽禅。艳绿度画梁，语笑相后先。飘飘纵飞屐，松声正锵然。窈窕山曲咈，丽构朝霞鲜。勋庸在廊庙，杰客储芸编。缅怀康乐公，奇踪此周旋。讵知有今夕，联集玉堂仙。群鹄亦与喜，共舞芳樽前。无情尚方感，矧当后诸贤。愓饮抱真适，远以寄微言。兹游即千载，湛辈期相传。